CELEX: 62014CN0178
Language: et
Date: 2014-04-11 00:00:00
Title: Kohtuasi C-178/14: Eelotsusetaotlus, mille on esitanud Finanzgericht Düsseldorf (Saksamaa) 11. aprillil 2014  – Vario Tek GmbH versus Hauptzollamt Düsseldorf

14.7.2014   
            
            
               ET
            
            
               Euroopa Liidu Teataja
            
            
               C 223/2
            
         Eelotsusetaotlus, mille on esitanud Finanzgericht Düsseldorf (Saksamaa) 11. aprillil 2014 – Vario Tek GmbH versus Hauptzollamt Düsseldorf
   (Kohtuasi C-178/14)
   2014/C 223/02
   Kohtumenetluse keel: saksa
   
      Eelotsusetaotluse esitanud kohus
   
   Finanzgericht Düsseldorf
   
      Põhikohtuasja pooled
   
   
      Kaebaja: Vario Tek GmbH
   
      Vastustaja: Hauptzollamt Düsseldorf
   
      Eelotsuse küsimused
   
   
               1.
            
            
               Kas juhul, kui videokaameral puudub optilise suumimise võimalus, on välistatud sellise kaamera klassifitseerimine nõukogu määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (1) I lisas, mida on muudetud komisjoni 5. oktoobri 2010. aasta määrusega (EL) nr 861/2010 ja komisjoni 27. septembri 2011. aasta määrusega (EL) nr 1006/2011, sisalduva kombineeritud nomenklatuuri (KN) alamrubriiki 8525 80 9?
            
         
               2.
            
            
               Kui esimesele küsimusele tuleb vastata eitavalt, siis kas videokaameral on kaameraga jäädvustatud heli ja pildi salvestamise võimalus KN-i alamrubriigi 8525 80 91 tähenduses isegi siis, kui kaamera toimimiseks vajalikule vahetatavale andmekandjale on võimalik kopeerida kaamera USB-liidese kaudu teisest seadmest video- või audiofaili, kuid seda faili ei ole võimalik vaadata ega kuulata üksnes kaamera abil?
            
         
      (1)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, lk 1; ELT eriväljaanne 02/02, lk 382), mida on muudetud komisjoni 5. oktoobri 2010. aasta määrusega (EL) nr 861/2010 ja komisjoni 27. septembri 2011. aasta määrusega (EL) nr 1006/2011, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I isa (ELT L 282, lk 1).